Terugslag vir pa ná kleinhoewe-aanval | Maroela Media
Braam Blignaut is sedert die aanval verlam en in 'n rolstoel. Foto: Verskaf
Só sê 'n moedelose Gerda Steyn, ma van Braam Blignaut (36) wat op 10 Julie 2015 op 'n kleinhoewe in die Buffelsfontein-omgewing buite Rustenburg in Noordwes deur twee gewapende aanvallers oorval is. Blignaut is vier keer in sy bolyf geskiet en sedertdien heeltemal in sy onderlyf verlam.
Hy het gevolglik sy werk as voorman by die Tharisa-myn verloor, wat hom en sy gesin in finansiële probleme gedompel het. Hy het ook nie 'n mediese fonds nie en is van skenkings en sy vrou, Izulda, afhanklik. Izulda sien heeltyds na hom om waar hulle nou in 'n huis in Rustenburg woon.
Omdat hy 'n parapleeg is, het hy in 'n stadium 'n erge bedseer aan sy regtersy opgedoen voor die gesin deur skenkings 'n spesiale elektriese bed vir hom kon aanskaf wat help om bedsere te verhoed.
Steyn het Donderdag aan Maroela Media gesê Blignaut het twee maande gelede begin siek word. 'n Private uroloog het toetse op hom gedoen en bevind Blignaut het weerstand opgedoen teen antibiotika wat 'n staatsinstelling vir hom voorgeskryf het. Hy kan slegs 'n sekere soort antibiotika gebruik wat binneaars toegedien moet word. Dit het veroorsaak dat sy bedseer septies raak. Die ontsteking het intussen na sy been versprei en dit veroorsaak dat stukke van sy been uitbreek.
Blignaut was sedertdien by drie verskillende staatshospitale in onderskeidelik Noordwes en Gauteng waar hy glo nare ondervindings gehad en personeel ure lank nie na hom omgesien het nie, of die hospitale nie die nodige toerusting of beddens gehad het om aan parapleë se behoeftes te voldoen nie. Die jongste ervaring was verlede week.
"My kind is verby siek. Hy het koors van 40 grade en kry nie geëet nie, want hy bly opgooi. Hy is 'n skadu van die mens wat hy was. Ons sukkel om behoorlike staatsbehandeling vir hom te kry. As ons private behandeling kon kry, was hy seker nou al gesond."
Die familie klou vas aan 'n greintjie hoop nadat 'n private spesialis met verwysing gereël het dat hy in die George Mukhari-hospitaal in Ga-Rankuwa opgeneem word. "As daar nie probleme met sy opname is nie, sal hy geopereer word om te kyk hoe sy wond lyk."
Sy sê egter as sy heup onredbaar is, sal Blignaut se been waarskynlik by die heup afgesit moet word omdat parapleë nie heupoorplantings kan kry nie.
Blignaut het vroeër vanjaar, twee jaar ná die aanval, 'n emosionele video opgeneem wat vertel hoe die nadraai van die aanval hul gesin geruk het.
"Die mens wat sê dit raak beter wanneer jy verlam is, lieg. Dit raak nie beter nie. Ek het nie net die vermoë om te loop verloor nie, maar ook om vir my gesin te sorg. Reeds twee jaar lank word ek elke nag van my lewe weer geskiet as ek daardie aanval moet herleef. Ek herleef daardie oomblik elke dag van my lewe," het hy vertel terwyl trane oor sy wange rol.
Steyn het intussen van die polisie verneem dat die verdagte wat haar seun geskiet het, glo dood is. Die ander is steeds soek.
Hier volg die video wat Blignaut opgeneem het:
This how crime affects familys in South Africa! This is my son Braam Blignaut story! I want this video to go viral all over the world so that everyone can see what happend to him and his wife and 4 sons! They are dependend now on donations help them! Braam need so much to go and see a specialist and a stem cell specialist to see if there really nothing to be done for him and make his life more bearable! Pain, infections and severe spasms is a part of his life! Please support them in their struggle and make their live better! If anyone want to donate please donate at I.S Blignaut Absa / acc ; 9324353196 branch 632005Savings account. Swift Code: ABSAZAJJPlease put the word "DONATE" with every donation! Thank you and God Bless!
Posted by Gerda Herbst on Tuesday, 6 June 2017
Nou waar is die video? Onderaan die berig staan: en hier volg die video… Maar hellaas geen video?!
O daar laai dit nou !
Kan Afriforum nie hul weg oopsien om slagoffers onder ons eie mense by te staan nie? Help tog die familie.
ek vra net is daar nie iemand op maroela media wat die man kan help nie asb. dalk met deeltydse werk of so iets, of n fonds vir hom, kon die myn hom nie skuif na n kantoor werk nie, o nee sal seker nie… ons is mos bevoordeel…. komaan mense ek weet nie hoe doen mens so iets nie maar ek is seker hier is imeand wat weet hoe…
Die staat moet verantwoordbaar gemaak word vir alle mediese kostes van plaasaanval slagoffers sodat hulle in privaat hospitale behandeling kan kry ongeag of hulle 'n mediese fonds het of nie.